Nápoj

Nápoj (hovorovo pitie) je kvapalina na požívanie (a teda na pitie).nápoj. in: Krátky slovník slovenského jazyka 2003poživatiny. in: Příruční slovník naučný III. Praha: Academia. 1966. S. 694

Nápoj v užšom zmysle (napr. podľa slovenského Potravinového kódexu) je len kvapalina, ktorá je požívatinou (čiže slúži na široko poňatú výživu), obsahuje viac ako 80 % vody a je schopná uhasiť smäd. Z nápoja v užšom zmysle býva často vylúčená voda ako taká, ktorá sa potom uvádza buď samostatne alebo ako potravina (porovnaj článok požívatina), a niekedy aj liehoviny, ktoré sa potom považujú za pochutiny. Ani mlieko a polievka nespadajú medzi nápoje v užšom zmysle, lebo neslúžia na uhasenie smädu, ale hladu, a sú to teda potraviny. Nápojmi v užšom zmysle nie sú ani lieky, jednak preto, že neslúžia na uhasenie smädu, ale najmä preto, že sú vylúčené aj z pojmu požívatina.Potravinový kódex - Prvá časť 1. hlava - Vymedzenie základných pojmov  (prístup 3. 12. 2025)STRMISKA, F. O niektorých základných trofologických pojmoch. in: Výživa a zdravie 11/1962. S. 242, 243

 Delenie 
Delenie nápojov so základnými príkladmi:nápoje. in: Naučný slovník zemědělský 5 n-o. 1972. S. 89-90
 nealkoholické nápoje v širšom zmysle:
 nealkoholické nápoje v užšom zmysle:
 vody:
 pitná voda (a sódová voda) - často sa nepovažuje za nápoj
 minerálna voda
 výživné nápoje:
 limonáda
 džús
 ovocná šťava
 zeleninová šťava
 povzbudivé nápoje/nápoje obsahujúce alkaloidy/teplé nápoje:
 čaj
 káva
 kakao
 alkoholické nápoje:
 pivo
 víno (vrátane sektu a cidru)
 liehovina (vrátane likéru) - niekedy sa nepovažuje za nápoj, ale za pochutinu
 medovina

 Iné projekty 

 Referencie